E greu de crezut că Radu Gyr ar fi fost superior pe linie legionară lui Eliade, dar până la consolidarea acestei versiuni cu dovezi mai puțin circumstanțiale decât cele oferite de Florin Țurcanu, avem în această corespondenți cioburi de memorie care mărturisesc o prețuire reciprocă a unor personaje care au marcat diferit, dar statornic, cultura noastră și care, dincolo de încercările cumplite ale vieții, regăsesc tonul civilizației și educației interbelice.